SPRÁVA ZO ZAHRANIČNEJ PRACOVNEJ CESTY č. 44/2016

1.  Účastník ZPC:
Soňa Pallayová
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, flámsky, francúzsky

2.  Zahraničná pracovná cesta:
Belgické kráľovstvo, 1.3. 2016 (00:01) – 31.3. 2016 (23:59), 
cesta bola prerušená od 6.3.2016 o 20:00 do 12.3.2016 o 09:00
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Podpora zapájania sa do medzinárodných projektov a podpora slovenského výskumu a inovácií 
Program zahraničnej pracovnej cesty v mesiaci marec 2016 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2016. Od toho sa odvíjali aktivity a pracovná náplň, ktorú som počas ZPC v mesiaci február 2016 plnila.  
Podrobnejšie záznamy o uskutočnených stretnutiach a konferenciách či seminároch, ktorých som sa zúčastnila, sú vedené v kapitole č. 4.
V mesiaci marec naša kancelária spolu s kanceláriami ostatných krajín V4 organizovala stretnutie  predsedov akadémií vied. Išlo o dvojdňovú akciu, kde sa predsedovia národných akadémií vied mali možnosť stretnúť s vysokými predstaviteľmi EK ako je komisár Moedas a komisár Navracsics. Takisto sa stretli s GR JRC Vladimírom Šuchom a GR ERC Jean Pierre Bourguignon. Slovenskú stranu zastupoval predseda akadémie vied pán Pavol Šajgalík. Členkou slovenskej delegácie bola aj podpredsedníčka SAV pani Eva Májková, s ktorou som sa zúčastnila na stretnutí s pánom veľvyslancom Alexandrom Micovčinom. Spolu s diplomatmi SZ SR sa hovorilo najmä o možnosti väčšieho podielu slovenských projektov v Horizonte 2020. Pani podpredsedníčka informovala o aktivitách SAV v rámci Horizontu 2020. S veľvyslancom SR v Belgicku s pánom Stanislavom Vallom sme hovorili o propagácii slovenskej vedy. Pán veľvyslanec hovoril o slovenských vynálezcoch a výskumníkoch, ktorí majú svoje miesto v histórii. Ďalšie stretnutie, ktorého som sa spolu s pani podpredsedníčkou zúčastnila, bolo stretnutie s europoslancom pánom Štefancom. Pán Štefanec  sa zaujímal o prácu SAV a hovorilo sa o spôsobe odmeňovania výskumníkov, ktorým boli pridelené granty o nevýhode voči krajinám, kde sú priemerné platy výskumníkov na vyššej úrovni. Pán europoslanec prisľúbil, že bude iniciovať diskusiu k tejto téme. Návšteva delegácii akadémií vied vyústila  prezentačným dňom, ktorý sa konal na SZ ČR ako predsedajúcej krajiny V4. Zástupcovia jednotlivých akadémií predstavili svoje vedecké domy účastníkom tohto podujatia. Z diskusie, ktorá bola veľmi plodná  vyplynulo, že všetky 4 krajiny sa stretávajú s podobnými problémami aj keď sú medzi krajinami určité rozdiely. Hneď nasledujúci deň sa všetky štyri delegácie stretli s manažmentom výskumného centra IMEC v Leuvene. Výskumné centrum IMEC predstavil Jo de Boeck ,ktorý predstavil IMEC  číslach. IMEC bol založený v roku 1984 ako súčasť známej katolíckej univerzity KUL a  súčasnosti je lídrom v oblasti mikroelektroniky. Pracuje v ňom 2 300 výskumníkov zo 73 krajín. Pracujú tam aj traja slovenskí výskumníci a takisto aj výskumníci z ostatných krajín V4. Hovorilo sa o štruktúre a celkovom fungovaní a financovaní tohto centra. Dôležitým faktorom je, že štát im každoročne prispieva na ich činnosť. Tento príspevok je priznaný vždy na 5 rokov a od vzniku nikdy neklesol. V súčasnosti je na úrovni 50 mil. Eur (asi 12,5%). Tento prístup odôvodňujú potrebou stability. Flámska vláda si uvedomuje, že inštitúcia ako IMEC potrebuje mať dostatočnú stabilitu, aby mohla produkovať inovácie. Pritom IMEC je plne nezávislí od vlády. Táto spolupráca je výhodná pre obe strany. Predstavitelia IMEC umožnili členom delegácií nazrieť aj do špecializovaného pracoviska do cleaning room, kde mali možnosť vidieť prácu na vysokokvalitných zariadeniach, ktoré si IMEC v niektorých prípadoch prenajíma od iných firiem.  Ďalším bodom programu bola aj možnosť spolupráce akadémií vied s IMEC napr. pri výmene študentov a možnosti stáži pre mladých vedcov z krajín V4.
V marci som sa takisto zúčastnila aj programového výboru NMBP, kde jedným z bodov programu bolo predstavenie konferencie ReinEU, ktorú Slovensko usporiada v októbri a je to jedna z najväčších konferencií počas predsedníctva konaná v Bratislave. Projektová manažérka pani Bohmerova spolu s pánom Janičkovičom (NCP) predstavili účastníkom ideu projektu a základné myšlienky programu.
Na programovom výbore Energy, ktorého som sa zúčastnila bol prednesený prehľad prebiehajúcich projektov a vedenie výboru sa venovalo aj modifikácii programu 2017.Kedže dostali veľa komentárov, bol zmenený text v ERA NET a rozpočet v LC7. Takisto sme boli informovaní o plánovaných výzvach a hovorilo sa aj o stratégii programu WP2018-2020
Programovom vybor FET sa vo svojom úvode venoval The Human Brain Project (HBP), kde Sk nie je zasupená v žiadnom projekte. Z doposiaľ hodnotených projektov bola viac ako polovica nad požadovaným skóre, ale opäť vo výsledkoch nefigurovalo Slovensko. V diskusii odzneli názory na možnosť vytvorenia celkového rankingu, aby autori projektov vedeli aké sú ich projekty v porovnaním s ostatnými. Ďalšie otázky sa týkali zoznamu náhradníkov. Momentálne sú napr. 3 projekty na zozname, no najpravdepodobnejšie ani jeden z nich nebude využitý. Ďalšia otázka, ktorou sa vybor zaoberal, bola rozdielnosť podmienok pre SME v chudobnejších krajinách a toto by sa malo brať do úvahy. SME vo vyspelých krajinách má iné finančné podmienky ako v krajinách, ktoré sa  vo svojich ekonomikách ešte len rozbiehajú. Ďalšou témou bol výber hodnotiteľov.  Predstavená bola konferencia v Amsetrdame na tému Quantum Technology, ktorá sa bude konať 17-18.5. 2016

Organizačná a administratívna činnosť v SLORD

V mesiaci marec som sa aktívne podieľala na organizácií stretnutia predsedov akadémií vied krajín V4. Išlo o dvojdňový program, kde sa vyžadovala aktívna účasť zamestnancov SLORD. Naša kancelária, zabezpečovala spolu s ostatnými styčnými kanceláriami všetky potrebné činnosti počas návštevy.
Ďalej som zabezpečovala som bežné činnosti súvisiace s chodom kancelárie.
 
Prevádzkovanie informačného portálu

Počas marca som pridávala informácie, výzvy, aktuality a podujatia na SLORD webovú stránku. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

 Marec 2016	
Dátum	Čas	Miesto	Účastník (SLORD)	Účastníci	Podujatie	
1. 3. 2016	16:- 19:30	SZ ČR 	Soňa Pallayová, 	Terézia Lesayová, Daniel Straka, Marta Špirková	Prezentačný deň	
2. 3. 2016	9.00-17.30	IMEC Leuven	Soňa Pallayová 	Daniel Straka	Návšteva zástupcov akadémií vied krajín V4	
15. 3. 2016	9.00-12:30	Borschette	Soňa Pallayová		
Programový výbor NMBP	
16. 3.2016
	14.00-17.30	Borschette	Soňa Pallayová		Programovy výbor ENRGY	
18.3. 2016	14.00-15.30	Borschette	Soňa Pallayová 		
Programovy výbor FET	

	
Stretnutia a rokovania
Marec  2016	
Dátum	Čas	Miesto	Účastník (SLORD)	Účastníci	Téma stretnutia	Záznam stretnutia	
1.3.2016	18.00-19.30	SLORD	Soňa Pallayová, 
	vv A. Micovčin 	Horizont 2020 na Slovensku	S veľvyslancom A. Micovčinom a s diplomatmi SZ SR sa hovorilo najmä o možnosti väčšieho podielu slovenských projektov v Horizonte 2020. 	
1.3.2016	18.00-21.00	Leuven	Soňa Pallayová	vv S. Vallo	Slovenski vedci a vyskumnici	Pán veľvyslanec sa venoval významnej úlohe   slovenských vynálezcov a výskumníkov z historického hľadiska a potrebe prezentácie slovenskej vedy.	
1.3.2016	9.30-11.00	EP	Soňa Pallayová	Ivan Štefanec	Situácia Slovenska v H 2020	S pán europoslancom Štefancom  sme hovorili o práci SAV a o sa o spôsobe odmeňovania výskumníkov, ktorým boli pridelené granty, o nevýhode voči krajinám, kde sú priemerné platy výskumníkov na vyššej úrovni. Pán europoslanec prisľúbil, že bude iniciovať diskusiu k tejto téme.	
17.3.2016	12.30-14.00	SLORD	Soňa Pallayová, 	Emilia Petríková	Mladi vyskumnici	Spolu s diplomatmi SZ SR sme sa venovali téme mladých výskumníkov spolu so slovenskou zástupkyňou Emíliou Petríkovou. Téme Mladí výskumníci bude venovaná konferencia, ktorú organizuje SZ SR s našou podporou.	
17.3.2016	19-21.00		Soňa Pallayová	Dr. Martin Palkovič 	FET v H 2020, IT4Innovations 	S riaditeľom  IT4Innovations som sa stretla počas jeho návštevy v európskych inštitúciách. Témou rozhovoru boli projekty FET v rámci H 2020, kde pán Palkovič  je členom Advisory Group.	

5.  Odporúčané závery:
Zapojiť sa aktívne do chodu  kancelárie a  plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti SLORD na rok 2016. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a podpora pri ich implementácii
Je potrebné  pokračovať v poskytovaní kvalitných  konzultácií k príprave projektov EÚ. Treba sa sústrediť na nový pracovný program H2020 zverejnený v októbri. Naďalej je doležité  poskytovať cielené informácie o možnostiach zapojenia do nových výziev, ktoré sú vyhlásené na roky 2016/2017. Väčšina  informácií je  priebežne zverejňovaná na webe SLORD, a je potrebné naďalej pracovať na lepšej adresnosti informácií presným cieľovým skupinám. Informácie, tak ako doteraz sú v pravidelných intervaloch, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. Takisto je dobré zintenzívniť spoluprácu v rámci krajín V4. Pravidelné stretnutia s ostatnými styčnými kanceláriami krajín V4 sa ukázali ako veľmi dobrý zdroj informácií a spolupráce. Je preto potrebné naďalej úzko s kanceláriami spolupracovať a vytvárať nové spôsoby spoločného zapojenia na európskej úrovni.  

2.	Informovanie a školenia
Je potrebné a dôležité naďalej monitorovať a vyhodnocovať vývoj politík EÚ, a to s dôrazom na nový už vyhlásený program WP 2016-17. Toto si bude vyžadovať aktívnu spoluprácu s s relevantnými národnými delegátmi a Ministerstvom školstva, vedy, výskumu a športu SR 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na webe. Je potrebné  pokračovať v poskytovaním  kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
V rámci blížiaceho sa predsedníctva Slovenska v Rade EÚ je potrebná úzka spolupráca so Stálym zastúpením SR pri EU  s aktívnym  prístupom. Takisto je nevyhnutná spolupráca so zástupcami regiónov, ktorí majú veľmi dobrý prehľad o lokálnych subjektoch v oblasti vedy a výskumu, ako aj o univerzitách, ktorí by boli potenciálnymi partnermi do budúcich výziev v H2020.

3.	Prezentácia a popularizácia slovenského výskumu a inovácií
Bude potrebné aktívne  lobovať a presadzovať účasť Slovákov na konferenciách. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. 

6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Soňa Pallayová		                        ......................................
Dátum: 1.4.2016
								
Správu schválil:  prof. RNDr. Ján TURŇA, CSc., generálny riaditeľ  ......................................